Source: https://beta.e-justice.europa.eu/171/ET/victims__rights__by_country?CROATIA&action=maximizeMS&clang=et&idSubpage=5&member=1
Timestamp: 2020-08-06 08:30:30+00:00
Document Index: 2004077

Matched Legal Cases: ['kohus\n', 'kohus\n', 'kohus\n', 'kohus\n', 'kohus\n', 'kohus\n', 'kohus\n']

Kellega ma pean abi ja toetuse saamiseks ühendust võtma, kui olen kuriteoohver?
Kuriteo- ja väärteoohvrite riiklikule abitelefonile (116-006) helistades saab emotsionaalset tuge, teavet ohvri õiguste kohta ning juhiseid selle kohta, millised organid ja organisatsioonid võivad pakkuda täiendavat teavet, abi ja tuge.
Abitelefonile helistamine on tasuta,
kõnedele vastatakse horvaadi ja inglise keeles tööpäevadel ajavahemikus 8.00 kuni 20.00.
Kuriteo- ja väärteoohvrite riiklik abitelefon (116-006) on üldine tugiteenus.
Lisateavet leiab aadressilt http://pzs.hr/
Teatud kuritegude ohvritele ja lastele pakuvad telefoni teel abi ja tuge ka muud spetsialiseerunud kodanikuühiskonna organisatsioonid. Lisateave ja nende organisatsioonide loetelu maakondade kaupa on kättesaadav Horvaatia justiitsministeeriumi veebisaidil.
Organisatsioonid, kes pakuvad riigiüleselt psühhosotsiaalset abi ja õigusabi:
Kuriteo- ja väärteoohvrite riiklik abitelefon
Tööpäevadel 8.00–20.00
Kadunud laste otsimise riiklik abitelefon
Kadunud ja kuritarvitatud laste keskus
Ööpäev läbi
Mittetulundusühenduse Hrabri telefon lasteabitelefon
Tööpäevadel 9.00–20.00
Mittetulundusühenduse Hrabri telefon lastevanemate abitelefon
Hädaabinumber inimkaubandusest teatamiseks
Iga päev 10.00–18.00
Nõustamiskeskus naistele, kes on langenud vägivalla ohvriks
Zagrebi naiste varjupaik
Tööpäevadel 11.00–17.00
Hädaabinumber naistele ja lastele, kes on langenud vägivalla ohvriks
Ženska pomoć sada – naiste abitelefon
B.a.B.e. – tasuta õigusabi koduvägivalla ohvritele
Tööpäevadel 9.00–15.00
Seksuaalvägivalla ohvrite tugikeskus
Ženska soba – seksuaalõiguste keskus
Tööpäevadel 10.00–17.00
Psühholoogilise abi keskus TESA
Tööpäevadel 10.00–22.00
Sinine telefon
Tööpäevadel 9.00–21.00
Õigusülikooli õiguskliinik
Tööpäevadel 10.00–12.00, kolmapäeval ja neljapäeval 17.00–19.00
Ohvrite ja tunnistajate abistamise osakonnad
pakuvad emotsionaalset tuge;
annavad teavet õiguste kohta;
annavad ohvritele, tunnistajatele ja nende pereliikmetele tehnilist ja praktilist teavet;
suunavad ohvri/tunnistaja sõltuvalt tema vajadustest spetsialiseerunud kodanikuühiskonna asutusse või organisatsiooni.
Maakonnakohtute juures tegutsevad ohvrite ja tunnistajate abistamise osakonnad:
Osijeki maakonnakohus
Europska avenija 7, 31 000 Osijek, Horvaatia
Rijeka maakonnakohus
Žrtava fašizma 7, 51000 Rijeka, Horvaatia
Sisaki maakonnakohus
Trg Ljudevita Posavskog 5, 44000 Sisak, Horvaatia
Spliti maakonnakohus
Gundulićeva 29a, 21000 Split, Horvaatia
Vukovari maakonnakohus
Županijska 33, 32000 Vukovar, Horvaatia
Zadari maakonnakohus
Borelli 9, 23 000 Zadar, Horvaatia
Zagrebi maakonnakohus
Trg N.Š. Zrinskog 5, 10 000 Zagreb, Horvaatia
Horvaatia justiitsministeeriumi sõltumatu ohvrite ja tunnistajate toetamise talitus annab teavet õiguste kohta ja pakub emotsionaalset tuge lisaks eriteabele, mis on seotud ohvrite ja tunnistajate toetamisega. Tuge pakutakse ka nendele ohvritele ja tunnistajatele, kes on kutsutud rahvusvahelise õigusabi mehhanismi kaudu Horvaatia kohtusse tõendeid esitama, ning Horvaatiast pärit ohvritele ja tunnistajatele, kes on kutsutud kõnealuse mehhanismi kaudu välisriigi kohtusse tõendeid esitama. Sõltumatu talitus saadab ohvritele ja tunnistajatele kirja teel kontaktandmed ning teavitab neid, kui kinnipeetav vanglast (automaatselt või tingimisi) vabastatakse. Samuti määrab see talitus kindlaks kuriteoohvrile makstava rahalise hüvitise suuruse.
Sõltuvalt organisatsiooni liigist ja pädevusvaldkonnast pakutakse eri liiki abi ja tuge: psühholoogilist, emotsionaalset, õigusalast, praktilist, majutusalast, meditsiinilist, julgeolekualast ja kohtumenetlusega seotud abi ja tuge.
Lisateave ja nende organisatsioonide loetelu maakondade kaupa on kättesaadav Horvaatia justiitsministeeriumi veebisaidil.
Horvaatias on praegu käsil 12 kriminaalhooldustalituse loomine. Eesmärk on lisada kriminaalkaristuse täitmise tagamisse inimmõõde, tagada süüdimõistetute tõhusam taaslõimimine ühiskonda ning pakkuda ohvritele, kannatanutele ja nende peredele abi.
Riiklik kriminaalhoolduse amet osaleb ettevalmistustes, mis tehakse selleks, et süüdimõistetud pärast vanglast vabastamist maakonnas ümber asustada. See hõlmab süüdimõistetu abistamist eluaseme ja töö leidmisel, samuti süüdimõistetu, kuid ka ohvri(te), kannatanu(te) ja nende perede ettevalmistamist süüdimõistetu vanglast vabastamiseks. Teenistus korraldab ka ohvritele, kannatanutele ning ohvrite ja süüdimõistetu peredele psühhosotsiaalse toe pakkumise.
Kui vabastatav süüdimõistetu kannab karistust seksuaalkuriteo, elu või tervist ohustava kuriteo või vägivallateo eest, peab kriminaalhoolduse amet ohvrit (ohvreid), kannatanut (kannatanuid) ja nende peresid asjakohaselt ja viivitamata teavitama.
Kriminaalhooldustalituste ja justiitsministeeriumi kriminaalhooldusosakonna kontaktandmed leiab siit.
Kuriteoohver võib võtta politseiga ühendust elektronposti teel, saates e-kirja aadressile policija@mup.hr või prevencija@mup.hr, või helistades telefonil 192 (24/7) või +385 1 3788 111.